Az ír NCVA formátuma!

MODUL LEÍRÁS
(útmutatói megjegyzések dőlt betűvel)

1.	MODUL CÍME
A modul tartalmára utal. Ez lesz a tanuló bizonyítványán feltüntetve.
A különböző modulok világosan megkülönböztető címet kell, hogy kapjanak.

2.	MODUL TÖRZSSZÁM
Egy központilag meghatározott rendszer szerinti szám.

3.	SZINT
NCVA három szinten fejleszt modulokat – alapozó, 1. Szint, és 2. Szint.

4.	ÉRTÉK
NCVA modulok általában 1-es értékűek. Az elsajátított ismeret és képesség szintjétől és összetettségétől függően egyes modulok “súlyozott” értéket kaphatnak.
Modul érték 1 megfelel 80 órai foglalkoztatásnak. Ez kb. egy iskolaévben heti négyszer 40-perces órának felel meg. A modulokat természetesen el lehet sajátítani intenzívebb formában rövidebb idő alatt is. Számos modult lehet integrálni, míg értékelésük és igazolásuk egyénre szabottan történik.

5.	A MODUL CÉLJA
A modul általános leírása. Utal arra a célcsoportra, amely számára ezt a modult és képesítést kidolgozták.

6.	KÍVÁNATOS BELÉPÉSI SZINT
Jelzi azokat a kívánatos megelőző eredményeket és tapasztalatokat, melyekre a tanulónak szüksége lehet a modul sikeres befejezése érdekében.
Általában a 2-es szintű modulokhoz tartózó kívánatos belépési szint az 1-es szintű szakképesítés vagy az ezzel egyenértékű szint.

7.	SPECIÁLIS ELVÁRÁSOK
Néhány esetben előfordulhat, hogy egy bizonyos modulhoz speciális elvárások tartoznak. Például:	a)	egy másik modul befejezése előfeltétel;
b)	a modult egy másik speciális modullal vagy modulokkal kell párosítani;
c)	a modult nem lehet párosítani más speciális modullal a szakképesítés megszerzése érdekében

8.	A MODUL ÁLTALÁNOS CÉLJA
Világos és egyértelmű megfogalmazása azoknak a változásoknak, melyeket a modul elvégzése előidéz. A kifejlesztésre kerülő kompetenciák kulcs elemeinek leírását tartalmazza (ismeretek, képességek és attitűdök).
A legtöbb modul ne tartalmazzon 5-10 általános célnál többet. Ezek a célok akkor valósulnak meg, ha a tanulók sikeresen teljesítik a modult.

9.	A MODUL EGYSÉGEI
Egy modult különböző egységekre lehet bontani, melyek specifikus tanulási kimenetekhez kapcsolódnak, és amelyek segítik a tanulás, tanítás és értékelés folyamatát.
Ha a modul egységekre van bontva, azokat fel kell tűntetni.

10.	SPECIFIKUS TANULÁSI KIMENETEK
A specifikus tanulási kimenetek írják le az általános célok elérésének módjait. Részletesen fogalmazzák meg azokat az ismereteket, képességeket és attitűdöket, melyeket a tanuló tanulmányai eredményeképpen képes lesz demonstrálni.

A specifikus tanulási kimenetek megfogalmazását a következőképpen kell kezdeni: “A tanuló képes”.

A specifikus tanulási kimenetek:
•	Közvetlenül kapcsolódnak a modul általános céljaihoz
•	Elsajátítható és értékelhető tanulási kimeneteket fogalmaznak meg
•	Világosak és érthetőek
•	Egy cselekvő igét használnak egy tanulási kimenethez

A következő táblázat néhány olyan igét tartalmaz, melyet a specifikus tanulási kimenetek megfogalmazásánál használhatóak mind a kognitív, mind a gyakorlati képességek leírásánál.

Képesség	Cselekvő ige (példák)	
Kognitív - visszaemlékezés	Meghatároz, felsorol, azonosít, megnevez, megállapít, körvonalaz	
Kognitív - megértés	Elmagyaráz, értelmez, kiszámít, megkülönböztet, összefoglal, igazol, megfogalmaz	
Kognitív - alkalmazás	Elemez, megold, kiszámít, értékel, megtervez, megszerkeszt, kiválaszt, elkészít, megszervez, összeállít	
Gyakorlati – manuális képesség	Összerak, megmér, kezel, készít, elvégez, használ	
Gyakorlati – magatartásbeli 	Bemutat, meghallgat, kommunikál, tanácsol	

11.	ÉRTÉKELÉS
Az értékelés a teljesítményt igazoló bizonyítékok megszerzésének és értelmezésének folyamata. Elsődleges célja, hogy megállapítsa, milyen mértékben sikerült a specifikus tanulási kimeneteket elsajátítani. Egy modul értékelési stratégiája a specifikus tanulási kimeneteknek legjobban megfelelő technikákat tartalmazza – lásd értékelési technikák jegyzéke.

A kiválasztott értékelési technikáknak
•	illeszkedniük kell a specifikus tanulási kimenetekben felsorolt képességekhez
•	a specifikus tanulási kimenetek széles spektrumát kell értékelniük
•	olyan súlyozási arányt kell mutatniuk, melyek tükrözik a kimenetekben megfogalmazott képességek fontosságát
•	ennek megfelelően nagyobb súlyt kell, hogy kapjon egy gyakorlati vizsga ott, ahol a specifikus tanulási kimenetek főleg gyakorlati jellegűek
•	megfelelő módon kell tükröznie a képzés során elvégzett munkát és a vizsgakövetelményeket

Minden értékelési technikának a következő részletekkel kell rendelkeznie:

Eljárás	helyi-megvalósítású értékelés az NCVA külső módosításával
		vagy
		hálózati értékelés az NCVA külső módosításával

Súlyozás	az adott értékelési technika százalékos aránya egy modulon belül

Írásbeli vizsgákhoz a következőket is fel kell tüntetni:
•	időtartam	a vizsgára engedélyezett idő
•	formátum	-    a vizsgarészek számának jelzése (súlyozással)
-	kérdés típusok és a vizsgált specifikus tanulási kimenetek képesség követelményei
-	pontszám kérdésenként

Portfolióhoz a következőket is fel kell tüntetni:
•	összetevők	a portfolió tartalmának részletei

Projekthez a következőket is fel kell tüntetni:
•	specifikációk	a projekt céljainak általános felvázolása és a tanári tájékoztatás típusa.

12.	TELJESÍTMÉNY KRITÉRIUMOK
Ezek azok a kritériumok, melyek által az elért eredményeket értékelni és osztályozni lehet. A teljesítmény kritériumoknak a specifikus tanulási kimenetekhez kell igazodniuk, melyeket a tanuló demonstrál. 
A teljesítmény kritériumokat egy osztályozási táblázatban is meg lehet jeleníteni, amely részletezi a specifikus képességek által kiérdemelt osztályzatokat.

13.	OSZTÁLYZÁS
A modulokat a következőképpen osztályozzák:

			Megfelelt		50% - 64%
			Jól megfelelt		65% - 79%
			Kiválóan megfelelt	80% - 100%

ÉRKÉKELÉSI TECHNIKÁK JEGYZÉKE

Feladat
Szóbeli vizsga
Esszékérdés
Interjú
Munkanapló
Objektív kérdés
Szóbeli vizsga
Szóbeli prezentáció
Portfolió
Gyakorlati vizsga
Gyakorlati képességeket vizsgáló teszt
Projekt
Rövid kérdések
Strukturált kérdés
Írásbeli vizsga